- Նոր հզոր խթան ունենք վերջին տարում` ՀՀ բջջային հեռահաղորդակցության առաջատար Վիվասել ՄՏՍ-ի մեկենասությամբ ձևավորված «Օպերային զարգացման հիմնադրամը»: Դրա շնորհիվ 2014-ին մոտ 140 մայրաքաղաքային և մարզային նախագծեր ենք կյանքի կոչել` նպատակ ունենալով նոր հանդիսատես ձևավորել թե´ երաժշտական դպրոցների, թե´ հանրակրթարանների սաներից: «Անուշի» փոքր մոդելը հենց այդ միտումով ստեղծեցինք: Շրջագայելով մի քանի հեռավոր գյուղերով` համոզվեցինք, որ մեր ժողովուրդը կարոտ է օպերային արվեստի հետ կենդանի շփման, և այսպիսով նաև կարող ենք մասնակի բավարարել նրա հոգևոր պահանջները: Հիմնադրամը կոչված է նաև հավելյալ միջոցներ հայթայթել` պատշաճ ներկայացումներ բեմ հանելու համար: